Children of Bodom

**Children of Bodom** — мэтал-гурт з Эспоо, Фінляндыя. Заснаваны ў 1993 годзе. Гурт грае хуткі задорны melodic death metal з элемэнтамі power/symphonic/black metal. Яскравая індывідуальнасьць гурта базуецца на практычна не змаўкаючых віртуозных гітарных (у духу Yngwie Malmsteen стылізаваных пад такіх кампазытараў як Нікола Паганіні і Вольфганг Амадэй Моцарт) і сінтэзатарных сола. Музыка, зь ледзь адчувальным уплывам фінскага фальклёру, кампазыцыйна багатая і зьменлівая. Назва была ўзятая пад уплывам забойстваў на возеры Бодам. Children of Bodom сьпяваюць па-ангельску.

## Гісторыя гурта
Гурт быў заснаваны ў 1993 годзе гітарыстам Алексі Лайха і бубначом Яска Раатыкайнэн пад назвай IneartheD. Музыкі ведалі адзін аднаго зь дзяцінства і цікавіліся гэві мэталам, асабліва такімі гуртамі, як Stone, Entombed i Obituary. Яны разам з басістам Самулі Міетынэнам утварылі першы склад гурта. IneartheD запісаў першае дэма *Implosion of Heaven* цягам жніўня таго ж году.

Другі альбом, *[[Hatebreeder]]*, быў запісаны ў канцы 1998 і пачатку 1999 году. Першапачаткова ён быў названы *Towards Dead End*, але падчас знаходжаньня ў студыі хлопцы аддалі перавагу назьве *Hatebreeder*. За два тыдні да выхаду альбому сьвет пабачыў самотнік «Downfall». Сынгл суправаджаўся аднайменным відэа. *Hatebreeder* неўзабаве ўзначаліў чарты шматлікіх эўрапейскіх краінаў.

У ліпені 1999 году посьпех сынглу «Downfall» і альбома *Hatebreeder* даў магчымасьць Children of Bodom заплянаваць тры канцэрты ў Японіі. Цягам гэтых канцэртаў было запісанае відэа *Tokyo Warhearts* у якім гурт прадэманстраваў уменьне бездакорна выконваць кампазыцыі і часам удасканальваць песьні, што зьяўляецца прыкметным дасягненьнем для гурта які запісаў толькі два альбомы.

З кастрычніка па сьнежань 2007, Children of Bodom запісвалі шосты студыйны альбом, які называецца *[[Blooddrunk]]*. Яго выхад заплянаваны на 15 красавіка 2008 году. Children of Bodom будуць браць удзел у Gigantour 2008 North American Tour з такімі гуртамі як Megadeth, In Flames, Job for a Cowboy i High on Fire. Children of Bodom — адзін зь першых гуртоў, які пацвердзіў свой удзел у Wacken Open Air 2008, дзе яны будуць граць з гуртамі Iron Maiden, Sonata Arctica i Avantasia. Children of Bodom анансаваны як адзін з удзельнікаў Download Festival 2008. Там яны сыграюць з гуртамі Judas Priest, Kiss i Motorhead. 8 сакавіка 2008 году Children of Bodom зладзілі першую аўтограф-сэсію ў Брытаніі. Яны падпісалі асобнікі іх новага сынглу «Blooddrunk» у фармаце CD, а таксама 7” i 12” вінілавых пласьцінак. Усяго было зроблена толькі 666 асобнікаў 12” пласьцінак.

Іхны чарговы студыйны альбом быў выдадзены ў 2013 годзе пад назовам *[[Halo of Blood]]*.

## Удзельнікі
### Цяперашнія ўдзельнікі
* Алексі Лайха: вакал, гітара (з 1993)
* Роопэ Латвала: гітара (з 2003)
* Янэ Вірман: клявішы (з 1997)
* Хэнка Сэпяля: бас (з 1996)
* Яска Раатыкайнэн: бубны (з 1993)

### Былыя ўдзельнікі
* Аляксандар Куопала: гітара (1996—2003)
* Яні Пірысьёкі: клявішы (1995—1997)
* Самулі Міетынэн: бас (1993—1996)

## Дыскаграфія
### Студыйныя альбомы
* *[[Something Wild]]* (1997)
* *[[Hatebreeder]]* (1999)
* *[[Follow the Reaper]]* (2000)
* *[[Hate Crew Deathroll]]* (2003)
* *[[Are You Dead Yet?]]* (2005)
* *[[Blooddrunk]]* (2008)
* *[[Relentless Reckless Forever]]* (2011)
* *[[Halo of Blood]]* (2013)

### Самотнікі
* «The Carpenter» (1997)
* «Children of Bodom» (1998)
* «Downfall» (1998)
* «Hate Me!» (2000)
* «You're Better Off Dead!» (2002)
* «Needled 24/7» (2003)
* «Trashed, Lost & Strungout» (2004)
* «In Your Face» (2005)
* «Blooddrunk» (2008)
* «Hellhounds on My Trail» (2008)
* «Smile Pretty for the Devil» (2008)
* «Lookin' Out My Back Door» (2009)
* «Was It Worth It?» (2011)
* «Transference» (2013)
* «Halo of Blood» (2013)
* «Your Days Are Numbered» (2013)